**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „****FIZIŠKAI AKTYVIOS BENDRUOMENĖS UGDYMO SĄLYGŲ SUKŪRIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO**

2021 m. vasario 9 d. Nr. 34-673

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.1 tikslo „Stiprinti švietimo, kultūros ir sporto sistemą“ 1.1.3 uždaviniu „Užtikrinti sporto paslaugų kokybę ir prieinamumą”, Kvietimu teikti paraiškas 2021 metų sporto rėmimo fondo lėšomis finansuojamiems projektams, skirtiems esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtintu Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866 „Dėl 2021 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai ir 2021 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtinimo“, atsižvelgdama į Seirijų Antano Žmuidzinavičiaus gimnazijos direktoriaus 2021-01-19 raštą Nr. SAŽG10-10 „Dėl Seirijų Antano Žmuidzinavičiaus gimnazijos sporto aikštyno rekonstrukcijos“, Lazdijų rajono savivaldybės taryba n u s p r e n d ž i a :

1. Pritarti Seirijų Antano Žmuidzinavičiaus gimnazijos su partneriais rengiamam projektui „Fiziškai aktyvios bendruomenės ugdymo sąlygų sukūrimas Lazdijų rajono savivaldybėje“. Preliminari projekto vertė – 630 000 Eur su PVM.

2. Numatyti iš Lazdijų rajono savivaldybės biudžeto lėšų projekto daliniam finansavimui ne mažiau kaip 10 proc. ir ne daugiau kaip 41 proc. visų tinkamų finansuoti išlaidų.

3. Užtikrinti netinkamų finansuoti, bet šiam projektui įgyvendinti būtinų išlaidų, jeigu tokių bus, ir tinkamų išlaidų, kurių nepadengia projektui skiriamo finansavimo lėšos, padengimą iš Lazdijų rajono savivaldybės biudžeto lėšų.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Sandra Sinkevičienė, tel. 8 613 94507

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „FIZIŠKAI AKTYVIOS BENDRUOMENĖS UGDYMO SĄLYGŲ SUKŪRIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO“**

**AIŠKINAMASIS RAŠTAS**

 2021-02-05

Lazdijų rajono savivaldybės tarybos sprendimo projektas „Dėl pritarimo projektui „Fiziškai aktyvios bendruomenės ugdymo sąlygų sukūrimas Lazdijų rajono savivaldybėje“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.1. tikslo „Stiprinti švietimo, kultūros ir sporto sistemą“ 1.1.3. uždaviniu „Užtikrinti sporto paslaugų kokybę ir prieinamumą”, Kvietimu teikti paraiškas 2021 metų sporto rėmimo fondo lėšomis finansuojamiems projektams, skirtiems esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtintu Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866 „Dėl 2021 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui bei asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai ir 2021 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, atrinkti, patvirtinimo“, atsižvelgiant į Seirijų Antano Žmuidzinavičiaus gimnazijos direktoriaus 2021-01-19 raštą Nr. SAŽG10-10 „Dėl Seirijų Antano Žmuidzinavičiaus gimnazijos sporto aikštyno rekonstrukcijos“.

Sprendimo tikslas – pritarti Seirijų Antano Žmuidzinavičiaus gimnazijos su partneriais rengiamam projektui „Fiziškai aktyvios bendruomenės ugdymo sąlygų sukūrimas Lazdijų rajono savivaldybėje“ ir numatyti iš savivaldybės biudžeto lėšų projekto daliniam finansavimui ne mažiau kaip 10 proc. ir ne daugiau kaip 41 proc. visų tinkamų finansuoti išlaidų.

Projektas teikiamas pagal Lietuvos Respublikos švietimo, mokslo ir sporto ministerijos 2020 m. lapkričio 30 d. paskelbtą 2021 m. kvietimą teikti paraiškas sporto projektams, finansuojamiems Sporto rėmimo fondo lėšomis.

Projekto „Fiziškai aktyvios bendruomenės ugdymo sąlygų sukūrimas Lazdijų rajono savivaldybėje“ tikslas – skatinti Lazdijų rajono savivaldybės gyventojų fizinį aktyvumą atnaujinant Seirijų Antano Žmuidzinavičiaus gimnazijos sporto aikštyną. Sporto aikštyne būtų įrengta padelio teniso aikštelė, mažojo regbio aikštelė, bėgimo takas, atnaujinta krepšinio aikštelės danga, futbolo stadione įrengtas drenažas, sutvarkyti kiti sporto įrenginiai. Taip pat padelio teniso aikštelė būtų įrengta senojoje Seirijų Antano Žmuidzinavičiaus gimnazijos sporto salėje. Projekto įgyvendinimo metu įvairių socialinių grupių atstovai, neįgalieji, Lazdijų rajono savivaldybės, Seirijų bendruomenės gyventojai nemokamai galės dalyvauti fizinio aktyvumo užsiėmimuose, kuriuos ves kvalifikuoti treneriai.

Projekto partneris – VšĮ Lazdijų sporto centras.

Sporto projekto vykdytojai turi prisidėti prie sporto projekto nuosavomis ar kitomis lėšomis ne mažiau kaip 10 procentų nuo sporto projekto sąmatos. Prisidėjus 40 ir daugiau procentų, būtų galima gauti daugiau balų, tikimybė gauti projektui finansavimą žymiai padidėtų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistė Sandra Sinkevičienė.

Strateginio planavimo ir

investicinių projektų valdymo skyriaus vyr. specialistė Sandra Sinkevičienė